
ΔΙΑΓΩΝΙΣΜΑ ΣΤΗΝ ΙΣΤΟΡΙΑ ΚΑΤΕΥΘΥΝΣΗΣ Γ’ ΛΥΚΕΙΟΥ

    ΟΜΑΔΑ Α’

Α1. Να δώσετε το περιεχόμενο των ακόλουθων όρων:
 α.Πανελλήνιον
 β. Ομάδα των Ιαπώνων
 γ. Στρατιωτικός Σύνδεσμος
 δ. Νέα Γενιά
           (Μονάδες 8)

Α2. Να σημειώσετε την ένδειξη Σωστό  ή Λάθος δίπλα σε κάθε πρόταση.
 1. Το σύνταγμα του 1844 περιόριζε τα δικαιώματα του βασιλιά μόνο στον τομέα της εκτελεστικής εξουσίας.           
2. Το σύνταγμα του 1844 επέτρεπε στους εκλογείς να ψηφίζουν υποψήφιους από διαφορετικούς συνδυασμούς.
3. Στο τελευταίο τέταρτο του 19ου αιώνα η επιλογή κάποιου κόμματος από τους εκλογείς βασιζόταν στην οικογενειοκρατία, στις πελατειακές σχέσεις και στην εξαγορά ψήφων. 
4. Στο τελευταίο τέταρτο του 19ου αιώνα ο εκλογέας ,αν ήθελε ,ψήφιζε θετικά ή αρνητικά όλους τους υποψηφίους.
5. Μετά το 1882 περιορίστηκε η τάση να ψηφίζονται θετικά κατά τις εκλογές και υποψήφιοι άλλων κομμάτων, πέρα από το κόμμα της προτίμησής τους.
6. Μετά το 1882 επικράτησε η τάση, οι ανεξάρτητοι υποψήφιοι, για να έχουν πιθανότητες εκλογής, να συμμετέχουν σε κομματικά ψηφοδέλτια.
7. Στις 15 Αυγούστου 1909 επιβλήθηκε στρατιωτική δικτατορία με σκοπό την υλοποίηση των αιτημάτων μιας ομάδας αξιωματικών.
8. Το ραλλικό κόμμα απευθυνόταν κατά κύριο λόγο στα μεσαία και κατώτερα στρώματα των πόλεων καθώς και στους μικροκαλλιεργητές.
9. Το κόμμα του Γ. Θεοτόκη υποστήριζε την αύξηση των εξοπλισμών και ζητούσε φορολογικές ελαφρύνσεις για τους εισοδηματίες.
10. Βασικές προγραμματικές δηλώσεις του Λαϊκού Κόμματος ήταν η αναμόρφωση 
του πολιτικού συστήματος και η επιβολή αρχών κοινωνικής δικαιοσύνης.
11. Το ρωσικό κόμμα χαρακτηριζόταν από ασαφείς θέσεις και συγκεχυμένη ιδεολογία.
12. Ο δεύτερος εμφύλιος πόλεμος του δευτέρου εξαμήνου του 1824 τελείωσε με τη νίκη των Πελοποννησίων προκρίτων.
(Μονάδες 12)

Β1. Να συγκρίνετε τα συντάγματα του 1844 και του 1864 και να παρουσιάσετε τις σπουδαιότερες ομοιότητες και διαφορές τους.
(Μονάδες 15)

Β2. Ποια ήταν η κοινωνική προέλευση των υποψηφίων βουλευτών κατά το τελευταίο τέταρτο του 19ου αιώνα και για ποιον λόγο την ίδια περίοδο δεν προέκυψαν ταξικά κόμματα;
(Μονάδες 15)

ΟΜΑΔΑ Β’

Γ1.Αφού µελετήσετε τα παρακάτω παραθέµατα και σε συνδυασµό µε τις ιστορικές σας γνώσεις απαντήστε τις παρακάτω ερωτήσεις: 
α. Τι γνωρίζετε για την εισαγωγή της «αρχής της δεδηλωµένης» στην ελληνική πολιτική ζωή; (Μονάδες 15)
β. Ποιες ήταν οι συνέπειες της εφαρµογής της στην πολιτική ζωή του τόπου. (Μονάδες 10)
Κείµενο 1 
Όπως πλήρης υπήρξε ο προς τα δικαιώµατα του λαού περί την εκλογήν βουλευτών σεβασµός της κυβερνήσεώς µου, ούτως ενδελεχής* θέλει είσθαι η παρ’ εµούαναγνώρισις των από του γράµµατος και του πνεύµατος του συντάγµατοςστηριζοµένωνπρονοµιών των εκλεκτών του έθνους. Αι προνοµίαι αύται της Βουλής ανταποκρίνονται προς καθήκοντα επιβαλλόµενα εις αυτήν. Απαιτών ως απαραίτητον προσόν των ασκουµένων παρ’ εµού εις την κυβέρνησιν του τόπου την δεδηλωµένην προς αυτούς εµπιστοσύνην της πλειονοψηφίας των αντιπροσώπων του έθνους, απεκδέχοµαι* ίνα η Βουλή καθιστά εφικτήν την ύπαρξιν του προσόντος τούτου, ου άνευ αποβαίνει αδύνατος η εναρµόνιος λειτουργία του πολιτεύµατος.
(Βασιλικός λόγος στη Βουλή, 11 Αυγούστου 1875, σχολ. Βιβλίο, σελ. 79).
Κείµενο 2
Ο Σβώλος χαρακτηρίζει το βασιλικό λόγο της 11ης Αυγούστου 1875 ως «ιστορικόν», γιατί µε αυτόν ο Τρικούπης πρόβαλε το πρότυπο της κοινοβουλευτικής δηµοκρατίας έτσι, που θα µπορούσε να αποτελέσει την εποχή εκείνη ιδανικό για τις κοινοβουλευτικές χώρες της Ευρώπης.
(Ιστορία Ελληνικού Έθνους, τ. ΙΓ, σελ. 295).

Δ1. Γαλλικό κόμμα: α. ποιοί ήταν οι οπαδοί του;(μονάδες 8)· β. ποια τα βασικά στοιχεία της πολιτικής του;(μονάδες 10)·πώς πολιτεύθηκε ο ηγέτης του κατά την περίοδο 1844-1847;(μονάδες 7). Οι απαντήσεις σας, εκτός από τις ιστορικές σας γνώσεις, να βασιστούν και στα παραθέματα που ακολουθούν. (Μονάδες 25)
Κείμενο 1
 «Στο Γαλλικό Κόμμα διαπιστώνεται η μέγιστη διάρκεια των πελατειακών δομών. Το κόμμα που δημιουργήθηκε ως εκπρόσωπος των συμφερόντων των Ρουμελιωτών στρατιωτικών κυρίως, την εκπροσώπηση των οποίων είχε αναλάβει ο Ιωάννης Κωλέττης, διατήρησε αυτόν τον χαρακτήρα μέχρι και μετά τον δεύτερο εμφύλιο. Ο εμφύλιος είχε συντελέσει στην ανάπτυξη ενός κοινού μετώπου των Ρουμελιωτών, που οδήγησε οπλαρχηγούς με τόσο μεγάλες αντιθέσεις μεταξύ τους, όπως ο Κώστας Μπότσαρης και ο Κίτσος Τζαβέλας, στο στρατόπεδο του Κωλέττη, εμποδίζοντας αρχικά την ανάπτυξη άλλων διαφοροποιήσεων. Με μια σειρά τακτικές κινήσεις ο Κωλέττης βελτίωσε τη θέση του. Όταν ο Οδυσσέας Ανδρούτσος το 1825, ως αιχμάλωτος του Ιωάννη Γκούρα, είχε βρει το θάνατο, ο ίδιος ο Γκούρας είχε σκοτωθεί ένα χρόνο αργότερα και ο Καραϊσκάκης το 1827, ο Κωλέττης μπορούσε πια να εκπροσωπεί μόνος τους στρατιωτικούς της Στερεάς. Παράλληλα, το μέτωπο των Ρουμελιωτών στον δεύτερο εμφύλιο διαμεσολάβησε την προσχώρηση αρχόντων της Στερεάς Ελλάδας στον Κωλέττη[…]Στους αγωνιστές της Ρούμελης ήταν εντυπωσιακό εκείνο που ίσχυε γενικά για το στρατό: απαίτησαν από τον Κωλέττη μισθό, τροφή και πυρομαχικά, και ο Κωλέττης αξιοποίησε δεξιοτεχνικά αυτή τη δυνατότητα να τους προσδέσει στενότερα στην παράταξή του».
GunnarHering, Τα Πολιτικά Κόμματα στην Ελλάδα, 1821-1936, Μ.Ι.Ε.Τ., 2006, τ. Α΄, σ. 118-119. 
Κείμενο 2
[bookmark: _GoBack] «Η παραχώρηση Συντάγματος δε μετέβαλε την πολιτική ζωή. Η συνεργασία των τριών κομμάτων εν όψει της αλλαγής του 1843 διαλύθηκε αμέσως μετά την επιτυχία. Οι πρώτες εκλογές που ακολούθησαν κράτησαν τρεις μήνες κατά τους οποίους η Ελλάδα έγινε λεία των οπλισμένων συμμοριών του Κωλέττη, που έβαλε σ’ ενέργεια όλα τα μέσα για να συντρίψει τον αντίπαλο και να εξασφαλίσει την πλειοψηφία στη Βουλή. Συνταγματικός, όταν ήταν στην αντιπολίτευση, ο Κωλέττης δείχτηκε υπερβολικά συγκεντρωτικός όταν πήρε την εξουσία κι ενθάρρυνε τις επεμβάσεις του στέμματος στην πολιτική ζωή. Η πραγματική εσωτερική πολιτική του συνίστατο στη διάθεση των κρατικών εσόδων για λογαριασμό των φίλων του», χωρίς κανένα σοβαρό μέτρο για τη διοργάνωση και οικονομική ανάπτυξη της χώρας». 
Νίκος Σβορώνος, Επισκόπηση της Νεοελληνικής Ιστορίας, Θεμέλιο, 1982, σ. 81.

